REFLEKSI PERTANDINGAN INOVASI

Arc reaktor merupakan satu sumber tenaga yang dicipta bagi meningkatkan taraf kehidupan manusia. Arc reaktor ini menggunakan tenaga fusion sebagai sumber tenaga utama dan tidak akan habis. Tenaga ini dijana daripada gegelung dan sekeliling reaktor yang merupakan electromagnet yang sangat kuat. Pengasingan plasma pada dinding arc reaktor ini merupakan kunci kepada pengekalan ‘thermal isolation’ dari plasma yang panas dan daripada persekitaran luar yang sejuk. Ia dipaksa bergabung kerana tekanan luar biasa dan besar membentuk atom seperti helium. Apabila penggabungan ini berlaku, tenaga yang berbentuk haba dan cahaya dibebaskan. Kuasa gabungan ini kemudiannya berulang dalam satu kitaran. Tujuan tenaga fusion ini digunakan adalah bagi melindungi bumi dari pencemaran alam sekitar. Tujuan khusus penciptaan arc reaktor adalah bagi membantu manusia yang mempunyai masalah kesihatan seperti masalah jantung. Arc reaktor ini akan membantu jantung untuk mengepam darah ke seluruh badan. Pembedahan sekali sahaja diperlukan bagi memasang arc rektor ini ke dalam jantung dan tidak memerlukan kos yang tinggi.

Idea penciptaan arc reactor adalah inspirasi daripada filem Iron Man yang menunjukkan kesan luar biasa terhadap manusia. Filem ini memaparkan bahawa kuasa electromagnet yang kuat dijana di dalam reactor tersebut memberi tenaga kepada manusia. Setelah kami membuat beberapa kajian terhadap elemen yang digunakan serta cara tenaga itu dihasilkan, kami membuat keputusan untuk mencipta produk yang mampu membantu manusia yang mempunyai masalah jantung. Ini kerana Malaysia mencatat jumlah pesakit jantung yang tinggi. Oleh itu, bagi membantu mereka menjalani kehidupan dengan lebih baik dan tidak menyusahkan ahli keluarga yang lain untuk mendapatkan rawatan secara berterusan, kami memperkenalkan produk yang hanya perlu diambil sekali seumur hidup dan tidak memerlukan kos yang tinggi. Untuk melancarkan projek ini, kerjasama amat diperlukan dari semua pihak untuk menggunkan produk ini dengan cara yang betul.

Pada pandangan saya, pertandingan inovasi yang dianjurkan ini amatlah berguna kepada mahasiswa. Ini kerana melalui pertandingan ini, banyak idea yang dipulaskan dalam meningkatkan taraf teknologi di Malaysia untuk membantu kehidupan masyarakat. Pelbagai teknologi diperkenalkan antaranya ialah Feeding-Machine yang berfungsi untuk menyuap makanan secara automatik dan Toilet V-Aqua yang menggunakan aplikasi untuk membersihkan diri tanpa menggunakan tangan. Penciptaan teknologi ini merupakan harapan negara dalam menhasilkan pelajar yang berinovasi dan mampu mengharumkan nama negara dengan mempromosikan produk yang bakal dihasilkan ke seluruh dunia. Pertandingan ini juga mendidik mahasiswa supaya prihatin terhadap keadaan persekitaran dan menjadi seorang yang berfikiran kritikal dalam menyelesaikan sesuatu masalah.

Sepanjang proses menyiapkan projek ini, saya dapat melatih diri saya supaya berfikir di luar kotak untuk mencari penyelesaian yang efektif terhadap sesuatu masalah. Latihan ini amatlah sukar kerana saya bukanlah seorang yang kreatif berfikir dan kurang keyakinan diri. Akan tetapi, setelah beberapa minggu bersama kumpulan saya dalam mengerah idea, saya mampu untuk berfikiran lebih matang dalam mencari jalan penyelesaian. Bukan itu sahaja, saya juga dapat meningkatkan keyakinan diri saya dalam menyuarakan pendapat serta membantu saya untuk komunikasi dengan lebih lancar. Selain itu, sikap kerjasama antara kumpulan juga dapat diterapkan dalam diri kami kerana setiap ahli sanggup mengorbankan masa belajar mereka demi menyiapkan projek ini bersama-sama. Tanpa kerjasama yang baik , projek ini tidak akan memberi hasil yang bagus. Semasa hari pertandingan pula, saya dapat memupuk sifat keberanian dalam diri dalam membentangkan projek dihadapan juri. Walaupun berasa sangat gementar, tetapi saya dapat memberi penerangan kepada juri dengan lancar sehingga mendapat tempat ke-2 dalam pertandingan itu. Meskipun masa yang saya luangkan bersama ahli kumpulan hanyalah beberapa minggu sahaja, tetapi kami dapat membantu meningkatkan kemahiran kami dari segi komunikasi dan keupayaan berfikir.